Diari Oficial de la Generalitat Valenciana


Sumari del DOGV 6456, del 09-02-2011 (2011/39)

Notificació de la sentència dictada en el judici verbal número 1945/2008.
-------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/39


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 1945/2008. [2011/39]  
Judici verbal 001945/2008  
De: Enrique Cruella Jaime i Josefa Tosca Gil.  
Procuradora: Rosa M.ª de la Salud Bermell Espeleta.  
Contra: Alin Gheorghe Artene i Florentin Marian Groza.  
Procurador/a: -  
En aquest procediment de judici verbal 1945/2008 seguit a instàncies d'Enrique Cruella Jaime i Josefa Tosca Gil contra Alin Gheorghe Artene i Florentin Marian Groza s'ha dictat la sentència que, literalment, és com segueix:  
«Jutjat de Primera Instància número 4 de Castelló de la Plana  
Procediment: judici verbal número 1945/2008.  
Sentència número 208/2010  
Castelló de la Plana, 19 d'octubre de 2010  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici verbal per desnonament i reclamació de rendes, promogudes per la procuradora Rosa Bermell Espelleta, que actua en representació de Enrique Cruella Jaime i Josefa Tosca Gil dirigida per la lletrada de Abisag Cruella Tosca, contra Alin Gheorghe Artene i Florentin Marian Groza (que han sigut declarats en rebel·lia), d'acord amb els següents:  
Antecedents de fet  
Primer. En data 11 de novembre de 2008, Rosa Bermell Espelleta, procuradora dels tribunals, en la representació ja dita d'Enrique Cruella Jaime i Josefa Tosca Gil, va presentar la demanda de judici verbal en reclamació de rendes contra Alin Gheorghe Artene i Florentin Marian Groza.  
Segon. Mitjançant la interlocutòria de 12 de desembre del 2008, es va disposar admetre a tràmit la demanda i, d'acord amb el que disposa l'article 440 de la Llei d'Enjudiciament Civil, citar les parts per a la celebració de la vista, fent saber a la part demandada que si no compareixia a la vista, es declararia el desnonament sense cap altre tràmit.  
Tercer. El judici va tindre lloc el dia 19 d'octubre de 2010. Hi van comparéixer la part actora assistida pel lletrat i procurador; no hi van comparéixer els demandats malgrat haver sigut citats mitjançant edictes.  
A la mateixa vista, la part actora ha sol·licitat que la sentència incloga la condemna al pagament de les rendes vençudes amb posterioritat a la presentació de la demanda.  
Una vegada rebut el plet a prova i practicada amb el resultat que consta en les actuacions, aquestes van quedar vistes per a sentència, i es van observar en la tramitació d'aquest procediment totes les prescripcions legals.  
Fonaments de dret  
Primer. En aquest procediment els actors exerceixen una reclamació de rendes i quantitats assimilades degudes, en demanda dels 925,18 euros en què xifren el deute dels demandats.  
Les pretensions d'Enrique Cruella Jaime i Josefa Tosca Gil es fonamenten en el fet que les parts hui litigants van subscriure (els actors, en qualitat d'arrendadors i els demandats Florentin Marian Groza i Alin Georghe Artene, de part arrendatària) en data 1 de juliol de 2007 un contracte d'arrendament destinat a habitatge, sobre l'immoble siti al carrer Méndez Núñez, número 19, pis 2n, porta 4, de Castelló de la Plana, per una renda mensual de 565,00 euros més a banda les despeses d'escala que es xifren en 40,00 euros, susceptibles de ser augmentats, havent deixat d'abonar els demandats una mensualitat de renda (565,00 euros), així com els nou dies més que van romandre en l'immoble des de l'1 de juliol fins al 9 de juliol (169,49 euros), 83,77 euros de la taxa d'arreplega de residus urbans de l'any 2008, 34,11 euros d'aigua (Facsa), 72,81 euros d'Iberdrola i 9 dies de comunitat d'escala (11,99 euros).  
En prova de tot el que s'afirma en l'escrit de demanda, s'hi adjunta: el contracte d'arrendament (document número 2), rebut de taxa d'arreplega de residus urbans (document 3), rebut d'Iberdrola (document 4), rebut de Caixa Rural Castelló referent a les despeses de Comunitat de Propietaris (document 5), i rebut de Facsa (document 6).  
Segon. Davant de l'acció exercitada per la part actora, els demandats s'han limitat a una actitud passiva. Precisament, la no-compareixença de la part demandada en determina la declaració de situació de rebel·lia. Com s'exposa en la sentència de l'Audiència Provincial València, Secció Huitena, de 7 de juny de 2005: «La situació de rebel·lia, conformement a la reiterada i consolidada doctrina jurisprudencial, no suposa ni l'assentiment del demandat o renúncia a l'oposició, com tampoc l'admissió dels fets constitutius de la pretensió, que alliberaria l'actor de la càrrega de provar els que valen de suport a la seua demanda, de manera que el promotor del procés ha de desenvolupar l'activitat probatòria que entenga necessària perquè la seua acció arribe a bon cap. La vigent Llei d'Enjudiciament Civil, seguint la doctrina jurisprudencial abans exposada, replega en l'article 496.2 aquests principis, en dir que la declaració de rebel·lia no serà considerada com a assentiment ni com a admissió dels fets de la demanda, excepte els casos en què la llei expressament dispose el contrari». No obstant això, com es precisa en la sentència de l'Audiència Provincial de Las Palmas, Secció 2a, de 16 octubre de 1998 «[...] també ha de dir-se que situant-se voluntàriament el demandat en aqueixa còmoda posició processal, l'exigència d'un rigor excessiu en les provances de l'actor, no resulta equitatiu ja que, precisament per aqueixa actitud de la contrapart, el demandant es veu privat dels habituals mitjans probatoris de major entitat (absolució de posicions del demandat, confrontació de lletres, etc.)». Atés el que s'ha exposat, i a la vista del voluntari i indolent procedir dels demandats, que han adoptat una conducta d'absoluta passivitat davant d'aquesta reclamació, així com la documental adjunta a l'escrit de demanda, que no ha sigut impugnada, cal considerar certs els fets de la demanda, i cal considerar que la quantitat reclamada en aquest procés és la que deuen els demandats pel fet de no constar dades, fets o circumstàncies diferents de les presentades per l'actora i de les que es desprenguen fets extintius, impeditius o excloents del deute sol·licitat. En definitiva, la part actora ha acreditat suficientment, d'acord amb el que disposa l'article 217 de la Llei d'Enjudiciament Civil, els fets generadors del deute, mentre que els demandats no han acreditat cap fet extintiu, excloent o impeditiu.  
Atés que es deuen les rendes i quantitats assimilades objecte de reclamació, sent el pagament de la renda la principal obligació de l'arrendatari (articles 1543 i 1555 del Codi Civil i 27.2.a de la Llei d'Arrendaments Urbans), pertoca condemnar els demandats a pagar-les, en aplicació dels esmentats preceptes i dels articles 1.258 i 1901 del Codi Civil, dels quals resulta l'obligatorietat dels contractes i de les obligacions que naixen d'aquests, i d'allò convingut en el contracte, i molt especialment de la seua clàusula segona.  
Tercer. Segons resulta de l'article 1.101 del Codi Civil, queda subjecte a indemnització dels danys i perjudicis causats qui contravinga el tenor de l'obligació contreta per incórrer en morositat en el seu compliment; mora que comença, d'acord amb l'article precedent 1.100, des de l'exigència judicial o extrajudicial de la prestació pel creditor. Atés que l'obligació consisteix en el pagament d'una quantitat de diners, aquella indemnització s'identifica per l'article 1.108 del mateix cos legal, per al cas de mora, amb la quantia dels interessos convinguts, i si no n'hi haguera, amb l'interés legal. De la conjunta aplicació dels tres preceptes esmentats es desprén que les quantitats que per aquesta sentència es declaren que es deuen produiran l'interés legal des de la data de la interposició de la demanda, que incrementarà en dos punts l'esmentat rèdit des de la data de la present resolució fins a la seua completa execució, tal com estableix l'article 576 de la Llei d'Enjudiciament Civil. Les quantitats vençudes o reportades després de la interposició de la demanda, només produiran interessos des de la seua exigibilitat.  
Quart. D'acord amb el que disposa l'article 394.1 de la Llei d'Enjudiciament Civil, les costes processals s'imposen a la part demandada atés que s'han estimat les pretensions de l'actora de forma íntegra.  
Dispositiva  
Estime íntegrament la demanda interposada per la procuradora Rosa Bermell Espelleta, en nom i representació d'Enrique Cruella Jaime i Josefa Tosca Gil, contra Alin Gheorghe Artene i Florentin Marian Groza (declarats en rebel·lia): condemne els demandats a pagar a l'actora la suma de nou-cents vint-i-cinc euros i díhuit cèntims (925,18 euros), més els interessos produïts des de la interpel·lació judicial, tot això amb condemna expressa a costes als demandats.  
Notifiqueu aquesta resolució a les parts en els termes disposats i advertiu-los que s'hi pot interposar un recurs d'apel·lació, que s'ha de preparar mitjançant un escrit adreçat a aquest Jutjat, dins del termini de cinc dies hàbils des que es notifique la resolució i amb els requisits de l'article 457 de la Llei d'Enjudiciament Civil; caldrà constituir el dipòsit exigit per la disposició addicional 15a de la Llei Orgànica del Poder Judicial, introduïda por la Llei Orgànica 1/2009, de 3 de novembre.  
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme».  
Publicació. La sentència anterior ha sigut llegida i publicada pel jutge que la subscriu, mentre estava constituït en audiència pública, en el dia de la seua data; de la qual cosa, hui, en done fe.  
I atés que les persones demandades, Alin Gheorghe Artene i Florentin Marian Groza, es troben en parador desconegut, expedisc aquest edicte perquè en servisca de notificació de forma deguda.  
Castelló de la Plana, 17 de desembre de 2010.- El secretari judicial: Alexandre Ros Ros.